52. schôdza NR SR - 2.deň - A. dopoludnia
Dátum: 2026-05-27
Poslanec: Dušenka, Igor (SLOVENSKO)
Druh vystúpenia: Vystúpenie v rozprave

Potrebovala celou mocou meniť rokovací poriadok, tak som tu tretíkrát. Možno nie naposledy. Ale stále je k tomu čo povedať. Musím povedať, že je smutný pohľad na pani navrhovateľku, ktorá je momentálne vzadu. Že po veľmi dlhej dobe tu vládna koalícia prišla aspoň s akousi snahou pomôcť jednorodičovským, teda matkám samoživiteľkám spravidla. A tá sála na koaličnej strane je takmer prázdna. Sú tu traja poslanci, štyria poslanci SMER-u a dvaja poslanci HLAS-u. No, kde sú tí sociálni demokrati, keď treba pomáhať ľuďom? Garantujem vám, že keď tu o pár dní budeme rokovať o ďalšom treťom pokuse vylúčiť kajúcnikov z trestných konaní a umlčať ich, tak to na tejto strane bude úplne plné. Garantujem vám, že keď bude koalícia rušiť voľbu poštou, tak tu bude koalícia do nohy. Ale akonáhle majú nejakým spôsobom pomáhať ľuďom, tak je tu na koaličnej strane ľudoprázdno. Naozaj veľmi smutný pohľad, ale toto je vizitka a zrkadlo. No a presný obraz toho, akým sa táto koalícia správa k občanom Slovenskej republiky. A milión ľudí je na hranici chudoby. Milión ľudí je naozaj ohrozený chudobou. A na Slovensku budeme asi prvá krajina, ktorá bude chudobu a zlý nejaký sociálny status trestať väzením. Pretože pani navrhovateľka tento svoj počin obhajuje alebo prezentuje tak, že sa vlastne zvyšuje výška náhradného výživného. Aj moji kolegovia naozaj mnohí dodnes žili v tom, že sa len zvyšuje výška náhradného výživného. Čiže to sú tie peniaze, ktoré vlastne vypláca ministerstvo práce tým matkám alebo rodičom, ktorých partner neplatí výživné. Lenže ona je to iba polovica pravdy. Ona zvyšuje alebo navrhuje zvýšiť výšku minimálneho výživného, ktorá sa bude týkať úplne všetkých rodičov, ktorí majú vyživovaciu povinnosť stanovenú súdom. Úplne všetkých. A hovorí tu, ako treba pomôcť tým jednorodičom. Ja už som ju na ústavnoprávnom výbore upozorňoval. Matky samoživiteľky nemajú čas chodiť po súdoch. Lebo mnohé mnohé matky, ktorým súd priznal výživné, poviem 60 €, čo je momentálne akože bezpečne nad hranicou minimálneho výživného. Ak budú chcieť nové toto minimálne výživné, to nebude dané automaticky. Že automaticky všetkým matkám, ktorým otcovia platia výživné na dieťa, sa automaticky zvýši. Nie. Budú musieť podať návrh na súd a budú musieť chodiť po tom súde. Tak aká je tu pomoc? Hovoril som, veď spravte nejaké prechodné ustanovenia. Dajte tam, aby súdy ex offo prehodnotili všetky rozsudky, kde stanovili výšku minimálneho výživného, aby v nejakej lehote tie matky skrátka sa dostali k tým peniazom. Aby nemuseli čakať na to, že aha, tak niekto mi poradí. Mám dať návrh na súd, tak dám. Mnohí sa o tom ani nedozvedia. A ten návrh pre nich bude úplne zbytočný. On žil úplne... Nie je vysporiadané, akým spôsobom sa to minimálne výživné bude doplácať. Bude to automatické alebo až odkedy súd prizná vyššie výživné? Ak si nejaká matka o pol roka uplatní, zistí, že aha, vraj sa zvyšovalo minimálne výživné, tak si idem uplatniť, aby ten otec dieťaťu neplatil 40, ale 130 €. Príde na to o pol roka. Odkedy jej ten súd prizná to zvýšené výživné? Prizná jej ho aj spätne alebo nie? Lebo to sa tu absolútne nerieši. Zistí, že aha, vraj sa zvyšovalo minimálne výživné, tak si idem uplatniť, aby ten otec dieťaťu neplatil 40 alebo 130 €. Príde na to o pol roka. Odkedy jej ten súd prizná to zvýšené výživné? Prizná jej ho aj spätne alebo nie? Lebo to sa tu absolútne nerieši. Vedia o tom dlhodobo, ale nie. Úplne si na to vykašľali. A nechajú tie matky, áno, aby nielen, že sa samé starajú o deti, chodia do práce, tak budú ešte chodiť aj po súdoch. No bo tak je to spravené. Kto sa nepostará, ten to mať nebude. Som veľmi aj zvedavý, akým spôsobom to bude zohľadňovať ministerstvo práce. Lebo ani tam to nie je úplne jasne dané, či automaticky naozaj v tých situáciách, kedy to náhradné výživné teraz vypláca ministerstvo práce, či automaticky bude zvyšovať. Či sa bude doplácať aj nejakým spôsobom spätne alebo nie. To sú veci, ktoré tu mali byť dávno vyriešené a obzvlášť v situácii, keď má strana HLAS ešte aj ministra na poste Ministerstva práce, sociálnych vecí a rodiny. Čiže k sobášom sa už do tretice vracať nebudem, ale toto naozaj považujem za dôležité veci na objasnenie a vysvetlenie a na dotiahnutie. Lebo jediné, čo je na tom návrhu dobré, je tá snaha pomôcť tým matkám, zvýšiť, to nikto nespochybňuje, ale ako som hovoril, aj odborníci z praxe, sudcovia, advokáti, zástupcovia rôznych občianskych združení hovorili: „Áno, zvýšme to, ale zvýšme to na 50 %.“ Tak to mal aj minister Susko nachystané v novom Občianskom kódexe, ktorý bol tvorený roky rokúce desiatkami odborníkov a akademikov. Aj oni tam navrhovali zvýšiť tú sumu minimálneho výživného o 50 %. Nie, ostro. Takže budem veľmi rád, keď konečne či už pani navrhovateľka alebo ostatní koaliční kolegovia naberú trochu odvahy a postavia sa za ten svoj návrh, je to naozaj po rokoch jedna jediná svetlá výnimka, kedy majú aspoň snahu nejakým spôsobom túto problematiku riešiť, avšak tak ako vždy je to zbabrané a nedotiahnuté, tak budem veľmi zvedavý na to, akým spôsobom sa s tým mienia vysporiadať. Ďakujem veľmi pekne.